У Купалаўскім мемарыяльным запаведніку “Вязынка” 8 ліпеня прайшло традыцыйнае свята паэзіі, песні і народных рамёстваў “З адною думкаю аб шчасці Беларусі”, прымеркаванае сёлета да юбілею Песняра. Дзяржаўны літаратурны музей Янкі Купалы, як заўсёды, падрыхтаваў адмысловую разнастайную праграму, а гасцямі свята сталі не толькі жыхары нашай краіны, але таксама сябры музея з замежжа.